**Vykonávací predpis**

(Návrh)

**VYHLÁŠKA**

Ministerstva zdravotníctva Slovenskej republiky

z ............. 2017,

**ktorou sa mení a dopĺňa vyhláška Ministerstva zdravotníctva Slovenskej republiky č. 267/2012 Z. z., ktorou sa ustanovujú podrobnosti o mesačnom prerozdeľovaní preddavkov na poistné na verejné zdravotné poistenie a o ročnom prerozdeľovaní poistného na verejné zdravotné poistenie**

 Ministerstvo zdravotníctva Slovenskej republiky podľa § 28 ods. 14 písm. a) zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov po dohode s Ministerstvom financií Slovenskej republiky ustanovuje:

Čl. I

 Vyhláška Ministerstva zdravotníctva Slovenskej republiky č. 267/2012 Z. z., ktorou sa ustanovujú podrobnosti o mesačnom prerozdeľovaní preddavkov na poistné na verejné zdravotné poistenie a o ročnom prerozdeľovaní poistného na verejné zdravotné poistenie v znení vyhlášky č. 127/2013 Z. z. sa mení a dopĺňa takto:

1. V § 3 odsek 1 znie:

„(1) Celková suma poistného podľa § 27a ods. 2 písmeno a) zákona sa oznamuje úradu do 30. novembra kalendárneho roka nasledujúceho po rozhodujúcom období, za ktoré sa uskutoční ročné prerozdeľovanie poistného na verejné zdravotné poistenie (ďalej len "ročné prerozdeľovanie") na tlačive, ktorého vzor je uvedený v časti A prílohy č. 5.

 2. V § 3 sa za odsek 2 vkladajú nové odseky 3 a 4, ktoré znejú:

„(3) Údaje podľa § 27a ods. 3 zákona úrad rozdelí podľa pohlavia a veku poistencov, za ktorých platiteľom poistného je štát a za ktorých platiteľom poistného nie je štát podľa § 11 ods. 1 písm. a) až c)) a § 11 ods. 2 zákona v členení podľa časti B prílohy č. 5 takto:

počet poistencov podľa pohlavia a veku, za ktorých platiteľom poistného nie je štát, je vypočítaný ako súčet týchto poistencov podľa pohlavia a veku za jednotlivé kalendárne mesiace rozhodujúceho obdobia. Za jednotlivé kalendárne mesiace rozhodujúceho obdobia je počet poistencov podľa pohlavia a veku, za ktorých platiteľom poistného nie je štát, vypočítaný ako súčet denných stavov týchto poistencov v príslušnom kalendárnom mesiaci vydelený počtom dní v príslušnom kalendárnom mesiaci, zaokrúhlený na celé čísla smerom nadol. Vekom poistenca sa rozumie jeho vek v rozhodujúcom období, poistenec sa zaradí do vyššej vekovej skupiny prvým dňom kalendárneho mesiaca, ktorý nasleduje po kalendárnom mesiaci, v ktorom dosiahol vek rozhodujúci pre zaradenie do vyššej vekovej skupiny,

počet poistencov podľa pohlavia a veku, za ktorých platiteľom poistného je štát, je vypočítaný ako súčet týchto poistencov podľa pohlavia a veku za jednotlivé kalendárne mesiace rozhodujúceho obdobia. Za jednotlivé kalendárne mesiace rozhodujúceho obdobia je počet poistencov podľa pohlavia a veku, za ktorých platiteľom poistného je štát, vypočítaný ako súčet denných stavov týchto poistencov v príslušnom kalendárnom mesiaci vydelený počtom dní v príslušnom kalendárnom mesiaci, zaokrúhlený na celé čísla smerom nadol. Vekom poistenca sa rozumie jeho vek v rozhodujúcom období, poistenec sa zaradí do vyššej vekovej skupiny prvým dňom kalendárneho mesiaca, ktorý nasleduje po kalendárnom mesiaci, v ktorom dosiahol vek rozhodujúci pre zaradenie do vyššej vekovej skupiny.

(4) Prílohou rozhodnutia úradu podľa § 27a ods. 10 zákona je fotokópia tlačiva z prílohy č. 5 časti A doručeného úradu všetkými zdravotnými poisťovňami.“.

Doterajší odsek 3 sa označuje ako odsek 5.

3. V prílohe č. 5 sa dopĺňa nová časť A, ktorá vrátane nadpisu znie:

„Príloha č. 5 k vyhláške č. 267/2012 Z. z. časť A - Oznámenie k ročnému prerozdeľovaniu poistného na verejné zdravotné poistenie podľa § 27a ods. 2 písm. a) zákona za rok.............“



4. Doterajšie znenie prílohy č. 5 sa označuje ako „časť B“. Nadpis nad tabuľkou sa mení a znie: „Časť B – Údaje podľa § 27a ods. 3 zákona za rok.............“. Príloha č. 5 časť B pozostáva len z tabuľky o údajoch o počtoch poistencov podľa pohlavia, veku a platiteľa podľa Centrálneho registra poistencov vedeného Úradom pre dohľad nad zdravotnou starostlivosťou.

|  |  |  |  |  |  |  |
| --- | --- | --- | --- | --- | --- | --- |
| Počet poistencov podľa pohlavia, veku a platiteľa poistného | Platiteľ nie je štát | Platiteľ nie je štát | Platiteľ je štát | Platiteľ je štát | stĺ. 1 + stĺ. 2 celkom | stĺ. 3 + stĺ. 4 celkom |
| z toho | muži | ženy | muži | ženy | muži +ženy | muži +ženy |
|  | stĺ. 1 | stĺ. 2 | stĺ. 3 | stĺ. 4 | stĺ. 5 | stĺ. 6 |
| a. od 0 rokov do 4 rokov |  |  |  |  |  |  |
| b. od 5 rokov do 9 rokov |  |  |  |  |  |  |
| c. od 10 rokov do 14 rokov |  |  |  |  |  |  |
| d. od 15 rokov do 19 rokov |  |  |  |  |  |  |
| e. od 20 rokov do 24 rokov |  |  |  |  |  |  |
| f. od 25 rokov do 29 rokov |  |  |  |  |  |  |
| g. od 30 rokov do 34 rokov |  |  |  |  |  |  |
| h. od 35 rokov do 39 rokov |  |  |  |  |  |  |
| i. od 40 rokov do 44 rokov |  |  |  |  |  |  |
| j. od 45 rokov do 49 rokov |  |  |  |  |  |  |
| k. od 50 rokov do 54 rokov |  |  |  |  |  |  |
| l. od 55 rokov do 59 rokov |  |  |  |  |  |  |
| m. od 60 rokov do 64 rokov |  |  |  |  |  |  |
| n. od 65 rokov do 69 rokov |  |  |  |  |  |  |
| o. od 70 rokov do 74 rokov |  |  |  |  |  |  |
| p. od 75 rokov do 79 rokov |  |  |  |  |  |  |
| r. od 80 rokov  |  |  |  |  |  |  |
| Poistenci celkom |  |  |  |  |  |  |

5. Za § 5 sa vkladá nový § 5a, ktorý znie:

„§ 5a

Prechodné ustanovenie účinné od 1. októbra 2017

Podľa tejto vyhlášky sa oznamujú údaje na účely ročného prerozdeľovania úradu za rok 2016 do 30. novembra 2017.

Čl. II

Táto vyhláška nadobúda účinnosť 1. októbra 2017.